एस्पानयोल को 4-2 से हराकर पॉइंट टेबल में 85 पाॅइंट्स के साथ टॉप पर
Spanish League LA LIGA 2023 Barcelona Wins For 1st Time Since 2019, 27th Over all Lewandowski Espanyol Alejandro Balde and Jules Koundé  Real Madrid.
स्पैनिश लीग ला लिगा में बार्सिलोना ने रविवार को खेले गए मुकाबले में एस्पेनयोल को 4-2 से हराते हुए 27वीं बार लीग खिताब जीत लिया है। बार्सिलोना के लिए रॉबर्ट लेवानडॉस्की ने दो गोल किए, जबकि अलेजांद्रो बाल्डे और जूल्स कौंडे ने टीम के लिए एक- एक गोल किए।
लेवानडॉस्की ने दागे दो गोल 
लेवानडॉस्की ने मैच के 11वें मिनट में एलेजांद्रो बाल्डे के पास पर गोल कर टीम का खाता खोला। नौ मिनट बाद 19 साल के एलेजांद्रो बाल्डे ने गोलकर टीम को 2-0 से आगे कर दिया। उनका लीग में यह पहला गोल था। मैच के 40वें मिनट में लेवानडॉस्की ने राफिन्हा के पास को गोल में तब्दील कर टीम का तीसरा और अपना दूसरा गोल किया। इस गोल के साथ लेवानडॉस्की के लीग में कुल 21 गोल गए। वे इस सीजन में लीग में सबसे ज्यादा गोल करने में टॉप पर पहुंच गए।
53वें मिनट में जूल्स कुंडे ने टीम के लिए चौथा गोल किया। एस्पेनयोल की ओर से जेवी पुआडो और जोसेलु ने दो गोल कर जीत के अंतर को कम किया।
एस्पेनयोल के फैंस भड़के, ग्राउंड में घुसे
इस जीत के बाद बार्सिलोना के खिलाड़ियों को एस्पेनयोल के फैंस का गुस्सा भी झेलना पड़ा। जब बर्सिलोना के खिलाड़ी जीत के बाद ग्राउंड के सेंटर पर खुशी मना रहे थे, तो कुछ फैंस ग्राउंड के अंदर घुसने का प्रयास किया और खिलाड़ियों पर अपना गुस्सा जाहिर करने की कोशिश की। तभी सुरक्षा गार्ड ने बार्सिलोना के खिलाड़ियों को सुरक्षित लॉकर रूम तक ले गए।
4 गेम रहते पॉइंट्स टेबल में टॉप पर पहुंचा बार्सिलोना 
बार्सिलोना एस्पेनयोल को हराने के साथ ही 4 गेम शेष रहते ही टॉप पर पहुंच गई है। बार्सिलोना के 34 मैचों में 85 पाॅइंट्स हो गए हैं। वह मैड्रिड से 14 अंक से आगे हैं। रियल मैड्रिड को शनिवार को खेले गए मैच में गेटावे से 1 गोल से हार का सामना करना पड़ा था। उसके 34 मैचों में 71 पॉइंट हैं।
बार्सिलोना की यह 2019 के बाद ला लिगा में पहला खिताब 
बार्सिलोना की यह 2019 के बाद ला लिगा का पहला खिताब है। 2020 में रियल मैड्रिड के बाद दूसरे स्थान पर रहा। वहीं 2021 में पर तीसरे स्थान रहा। एटलेटिको पहले और रियल मैड्रिड दूसरे स्थान पर रहा। जबकि पिछले साल रियल मैड्रिड ने खिताब अपने नाम किया था और बार्सिलोना दूसरे स्थान पर रहा।
